行路難二十篇（幷序） 第十三章明寂靜無照無得
作者：傅翕
朝代：唐

paragraphs: 君不見諸法但假空施設，寂靜無門爲法門。
一切法中心爲主，余今不復得心源。
究檢心源既不得，豈知諸法併無根。
用此無根心照境，照之分明彌復惛。
即此惛心還自照，正照之理未曾存。
照之與境俱差異，是故智士不能論。
世人往往強分別，無中照見亂精魂。
若能智照亡非照，分別智照復還奔。
諸法本爾誰人作，寂靜無寂亦無喧。
故知衆生顛倒想，還是衆生無上尊。
行路難，路難捨癡而非癡。
飛禽走獸我能伏，只箇心賊獨難治。